BLA ร่วมงานวันประกันชีวิตแห่งชาติ ครั้งที่ 18
BLA ยกทีมที่ปรึกษามาวางแผนการเงินอย่างรอบด้านให้ประชาชน ภายใต้แนวคิด “วางแผนก่อนใคร สบายใจไปทั้งปี” ในงานวันประกันชีวิตแห่งชาติ ครั้งที่ 18
27 ก.ค. 2560

นายเรืองศักดิ์ ปัญญาบดีกุล ผู้ช่วยผู้จัดการใหญ่อาวุโส สายการตลาด บริษัท กรุงเทพประกันชีวิต จำกัด (มหาชน) หรือ BLA กล่าวว่า กรุงเทพประกันชีวิตในฐานะผู้นำการสร้างความมั่นคงทางการเงิน พร้อมเดินหน้าสร้างความมั่นคงด้านคุณภาพชีวิตของคนไทยอย่างต่อเนื่อง ด้วยการพัฒนาผลิตภัณฑ์ที่ครอบคลุมและตอบโจทย์ความต้องการให้กับคนไทยในทุกช่วงวัยอย่างเหมาะสม โดยภายในงานวันประกันชีวิตแห่งชาติ ครั้งที่ 18 กรุงเทพประกันชีวิตมาพร้อมแนวคิด “วางแผนก่อนใคร สบายใจไปทั้งปี” วางแผนการเงินรอบด้าน ไม่ต้องรอถึงปลายปี ก็มีเงินเก็บได้ มีความพร้อมรับมือกับทุกเหตุการณ์บนโลกการเงิน ไทยแลนด์ 4.0
โดยพร้อมแนะนำนวัตกรรมการวางแผนการเงินรูปแบบใหม่ ร่วมกับพันธมิตร 3B ชั้นนำทางการเงิน คือ บริการ “3B LINK การวางแผนการเงินคู่ความคุ้มครอง” เป็นการวางแผนเพื่อสร้างความมั่นคงทางการเงินไปพร้อมกับแผนสร้างหลักประกัน และมีความโดดเด่น คือ ความยืดหยุ่นในการวางแผน และวางแผนได้ตรงตามเป้าหมายที่ต้องการทั้งในระยะสั้นและระยะยาว
ขณะที่ภายในงานวันประกันชีวิตแห่งชาติ ครั้งที่ 18 กรุงเทพประกันชีวิต มาพร้อมทีมที่ปรึกษาการเงิน 3B มาช่วยวางแผนการลงทุนคู่ความคุ้มครองผ่านนวัตกรรม 3B LINK เพื่อตอบโจทย์ความต้องการที่แตกต่างกันของแต่ละบุคคล ไม่ว่าจะเป็นวางแผนการลงทุนควบคู่กับการสร้างหลักประกัน หรือวางแผนการออม แผนการศึกษาบุตร แผนป้องกันความเสี่ยง และแผนการเกษียณ โดยมีผลิตภัณฑ์ที่ครอบคลุมทั้งกองทุน จาก บลจ.    บัวหลวง ผลิตภัณฑ์ปกป้องความเสี่ยง จาก บลจ. กรุงเทพประกันชีวิต และบลจ. กรุงเทพประกันภัย เพื่อช่วยวางแผนตอบโจทย์เป้าหมายตามความต้องการที่แตกต่าง
ทั้งนี้ยังจัดเต็มไปด้วยผลิตภัณฑ์และโปรโมชั่นพิเศษมากมายในงาน อาทิ วางแผนการออมไปกับกรุงเทพ 200 ออมเริ่มต้นเพียงเดือนละ 1,000 บาท รับเงินคืนทุกปีตลอดสัญญา อยู่ครบสัญญารับเงินก้อนอีก 200% บีแอลเอ ปันสุข 80/20 ออมพร้อมรับเงินคืนตลอดสัญญา จนถึงอายุ 80 ปี หรือแผนคุ้มครองสุขภาพพร้อมรับมือกับทุกความเสี่ยงจากโรคร้ายแรงด้วยสัญญาเพิ่มเติม บีแอลเอ ซูเปอร์ แคร์ คุ้มครอง 6 กลุ่มโรคร้ายแรง รวม 47 โรค สูงสุด 600% ของจำนวนเงินเอาประกันภัย หรือเลือกวางแผนภาษีไปกับ        บีแอลเอ พร้อมเกษียณ ซื้อง่ายเป็นยูนิต ไม่ต้องจ่ายเบี้ยทุกปี รับบำนาญสูงสุด 26 ปี และวางแผนประกันความเสี่ยงคุ้มครองบุคคลทุพพลภาพด้วยสัญญาเพิ่มเติม บีแอลเอ ทุพพลภาพ โพรเทค ปกป้องความสุขของครอบครัว พร้อมความมั่นคงในทุกความเสี่ยงของธุรกิจให้หมดกังวลเมื่อเกิดเหตุการณ์ไม่คาดฝัน ด้วยความคุ้มครองสูงสุด 30 ล้านบาท เป็นต้น